**ΚΑΤΑΘΕΣΗ ΔΙΚΑΙΟΛΟΓΗΤΙΚΩΝ ΑΠΟ: 05/08/2015-18/08/2015.**

**ΤΗΛ: 2131320600 Ε.Ε.Τ.Α.Α.**

 Η συλλογή των δικαιολογητικών είναι απαραίτητο να γίνει από **τις 27/07/2015 και μετά,** λόγω του ότι κάποια δικαιολογητικά έχουν ισχύ ένα ορισμένο χρονικό διάστημα.

**Η «Αίτηση συμμετοχής – Δήλωση»,** συνοδευόμενη από τα απαιτούμενα δικαιολογητικά, θα υποβάλλεται, ταχυδρομικώς ή με υπηρεσία ταχυμεταφοράς (courier), σε φάκελο στον οποίο εξωτερικά θα πρέπει υποχρεωτικά να αναγράφεται η ένδειξη: ΕΛΛΗΝΙΚΗ ΕΤΑΙΡΕΙΑ ΤΟΠΙΚΗΣ ΑΝΑΠΤΥΞΗΣ ΚΑΙ ΑΥΤΟΔΙΟΙΚΗΣΗΣ (Ε.Ε.Τ.Α.Α.) Α.Ε., ΜΥΛΛΕΡΟΥ 73-77, ΤΚ: 10436, ΑΘΗΝΑ

 «ΓΙΑ ΤΗΝ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΥΛΟΠΟΙΗΣΗ ΤΗΣ ΔΡΑΣΗΣ ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ».

Η «Αίτηση Συμμετοχής - Δήλωση» επέχει θέση Υπεύθυνης Δήλωσης, συμπληρώνεται σε πρωτότυπο και υπογράφεται στην θέση «Η ΑΙΤΟΥΣΑ» και θα συνοδεύεται από τα απαιτούμενα δικαιολογητικά συμμετοχής, όπως εξειδικεύονται στην παράγραφο 2.4 της παρούσας.

**ΑΝΥΠΟΓΡΑΦΗ ΑΙΤΗΣΗ ΑΠΟΤΕΛΕΙ ΛΟΓΟ ΑΠΟΡΡΙΨΗΣ.**

**Η «Αίτηση συμμετοχής – Δήλωση»,** θα αναρτηθεί στην ιστοσελίδα της ΕΕΤΑΑ: **www.eetaa.gr 5/08/2015** και θα μπορείτε να την παραλαμβάνεται και από τους παιδικούς σταθμούς.

**Δικαιολογητικά συμμετοχής**

**Όλες οι ενδιαφερόμενες**, μαζί με την «Αίτηση συμμετοχής – Δήλωσή» τους, θα υποβάλλουν, **πρωτότυπα ή σε αντίγραφα επικυρωμένα,** τα εξής δικαιολογητικά:

 **α) Αντίγραφο αστυνομικής ταυτότητας ή διαβατηρίου σε ισχύ.**

Εάν η ενδιαφερόμενη είναι αλλοδαπή από τρίτες χώρες, απαιτείται και Άδεια Διαμονής σε ισχύ. Σε περίπτωση που έχει λήξει η άδεια διαμονής, απαιτείται η τελευταία άδεια διαμονής, καθώς και αίτηση ανανέωσής της συνοδευόμενη από βεβαίωση του αρμόδιου φορέα, ότι έχει κατατεθεί η σχετική αίτηση.

 β) **Πιστοποιητικό οικογενειακής κατάστασης,** που να έχει εκδοθεί εντός του τελευταίου τετραμήνου.

 - Σε περίπτωση που η μητέρα είναι αλλοδαπή και η χώρα καταγωγής της δεν εκδίδει πιστοποιητικό οικογενειακής κατάστασης, τότε θα πρέπει να προσκομίσει οποιοδήποτε άλλο αντίστοιχο επίσημο έγγραφο, το οποίο να πιστοποιεί την ανωτέρω κατάσταση, συνοδευόμενο από επίσημη μετάφραση.

 - Σε περίπτωση ύπαρξης συμφώνου συμβίωσης απαιτείται και η προσκόμισή του, καθώς και τα εκκαθαριστικά σημειώματα οικονομικού έτους 2015 και των δύο μερών. Δεδομένου ότι οι σύζυγοι έχουν υποχρέωση να υποβάλλουν κοινή δήλωση για τα εισοδήματα τους και ως εκ τούτου εκδίδεται κοινό εκκαθαριστικό σημείωμα (εκτός των περιπτώσεων που προβλέπει ο νόμος την υποβολή χωριστής φορολογικής δήλωσης, ήτοι λόγω διακοπής της έγγαμης συμβίωσης ή όταν ο ένας από τους δύο είναι σε κατάσταση πτώχευσης ή όταν ο ένας από τους δύο έχει υποβληθεί σε δικαστική συμπαράσταση), οι έγγαμες μητέρες που υποβάλλουν ατομική φορολογική δήλωση και προσκομίζουν ατομικό εκκαθαριστικό σημείωμα, θα πρέπει να προσκομίσουν υποχρεωτικά και την Πράξη Διοικητικού Προσδιορισμού Φόρου του συζύγου τους. Σε περίπτωση που αυτό δεν προσκομιστεί, η αίτηση απορρίπτεται. Εάν όμως η μητέρα εμπίπτει στις περιπτώσεις που ο νόμος προβλέπει την υποβολή χωριστής φορολογικής δήλωσης, κατά τα ανωτέρω αναφερόμενα, τότε μαζί με το εκκαθαριστικό της σημείωμα θα πρέπει να προσκομίσει και το αντίστοιχο δικαιολογητικό που επιτρέπει την κατάθεση της χωριστής φορολογικής δήλωσης.

 - Σε περίπτωση που η μητέρα **είναι διαζευγμένη**, απαιτείται και αντίγραφο διαζευκτηρίου (από Μητρόπολη σε περίπτωση θρησκευτικού γάμου ή από το Δήμο σε περίπτωση πολιτικού γάμου), εάν αυτό δεν αναφέρεται στο πιστοποιητικό οικογενειακής κατάστασης,

 - Σε περίπτωση που η ενδιαφερόμενη **τελεί σε διάσταση**, απαιτείται και αίτηση διαζυγίου, καθώς επίσης και η βεβαίωση μεταβολής ατομικών στοιχείων της Δ.Ο.Υ., που να αποδεικνύεται η διάσταση. Τα ανωτέρω έγγραφα θα πρέπει να φέρουν ημερομηνία προ της δημοσίευσης της παρούσα Πρόσκλησης.

 - Σε περίπτωση που η ενδιαφερόμενη **είναι άγαμη μητέρα,** απαιτείται και ληξιαρχική πράξη γέννησης του παιδιού, εάν αυτό δεν προκύπτει από το πιστοποιητικό οικογενειακής κατάστασης,

 - Σε περίπτωση που η ενδιαφερόμενη **είναι ανάδοχη μητέρα**, απαιτείται και αντίγραφο δικαστικής απόφασης ή οποιοδήποτε αποδεικτικό έγγραφο της Επιτροπείας ανηλίκου τέκνου,

- Σε περίπτωση που η ενδιαφερόμενη **είναι χήρα/χήρος,** απαιτείται και ληξιαρχική πράξη θανάτου του συζύγου, εάν αυτό δεν αναφέρεται στο πιστοποιητικό οικογενειακής κατάστασης,

- Στην περίπτωση που ο ενδιαφερόμενος άνδρας έχει την επιμέλεια των παιδιών του, απαιτείται και δικαστική απόφαση παραχώρησης της επιμέλειας.

**γ) Πράξη Διοικητικού Προσδιορισμού Φόρου (Εκκαθαριστικό Σημείωμα)** για το οικονομικό έτος 2015 (δηλαδή για εισοδήματα που αποκτήθηκαν από 1/1/2014 έως 31/12/2014). Προσοχή: εκκαθαριστικό σημείωμα οποιουδήποτε άλλου έτους δεν είναι αποδεκτό και συνιστά λόγο απόρριψης της αίτησης.

 Σημειώνεται ότι δικαίωμα υποβολής αίτησης έχουν οι ενδιαφερόμενες, που έχουν οικογενειακό εισόδημα, το οποίο δεν υπερβαίνει τις 27.000€ για μητέρες που έχουν έως 2 παιδιά, 30.000€ για μητέρες που έχουν 3 παιδιά, 33.000€ για μητέρες που έχουν 4 παιδιά και 36.000€ για μητέρες που έχουν από 5 παιδιά και άνω.

 Για τον υπολογισμό του δηλωθέντος εισοδήματος λαμβάνεται υπόψη το συνολικό ετήσιο εισόδημα, όπως αναγράφεται στην Πράξη Διοικητικού Προσδιορισμού Φόρου (εκκαθαριστικό σημείωμα). Στο εισόδημα περιλαμβάνεται το οικογενειακό δηλωθέν εισόδημα, καθώς και το σύνολο των αυτοτελώς φορολογηθέντων εισοδημάτων.

 Από το συνολικό ετήσιο εισόδημα δεν λαμβάνεται υπόψη το εξωιδρυματικό επίδομα (τυφλών), το επίδομα μητρότητας από τον ΟΑΕΔ και η αποζημίωση απόλυσης, μόνο όταν αυτά έχουν συμπεριληφθεί στην φορολογική δήλωση. Για τα ανωτέρω και προκειμένου να μην υπολογιστούν, θα πρέπει η μητέρα να προσκομίσει τις αντίστοιχες επίσημες βεβαιώσεις των αρμοδίων φορέων. Επίσης δεν λαμβάνεται υπόψη το Επίδομα Ανεργίας, για το οποίο δεν απαιτείται αντίστοιχη βεβαίωση, καθώς εγγράφεται σε ξεχωριστό πεδίο στην Πράξη Διοικητικού Προσδιορισμού Φόρου.

***Δικαιολογητικά απασχόλησης***

**Α) Εάν η ενδιαφερόμενη είναι μισθωτή, απαιτείται:**

 1) Βεβαίωση εργοδότη, η οποία θα έχει υποχρεωτικά ημερομηνία **μεταγενέστερη** της δημοσίευσης της παρούσας πρόσκλησης και από την οποία θα προκύπτει ότι συνεχίζεται η απασχόληση έως και σήμερα (δηλαδή ημερομηνία υπογραφής της βεβαίωσης), καθώς και το είδος απασχόλησης (πλήρης ή μερική απασχόληση, αορίστου ή ορισμένου χρόνου) στη θέση εξαρτημένης εργασίας που η ενδιαφερόμενη κατέχει, ΚΑΙ

 2)αντίγραφο της αναγγελίας πρόσληψης ή αντίγραφο πίνακα Μ4 ή αντίγραφο ισχύουσας σύμβασης, όπου θα πρέπει να αναφέρεται ευκρινώς η διάρκεια και το είδος της σύμβασης.

**ΠΡΟΣΟΧΗ**

**Εάν η ενδιαφερόμενη εργάζεται με εργόσημο απαιτείται:**

1) Βεβαίωση εργοδότη, η οποία θα έχει υποχρεωτικά ημερομηνία **μεταγενέστερη** της δημοσίευσης της παρούσας πρόσκλησης και από την οποία θα προκύπτει ότι συνεχίζεται η απασχόληση έως και σήμερα (δηλαδή ημερομηνία υπογραφής της βεβαίωσης), καθώς και το είδος απασχόλησης.

2) Εργόσημο (αντίγραφο εργοσήμου και απόδειξη κατάθεσης σε τράπεζα τελευταίου έτους προ της υποβολής της αίτησης, που να αποδεικνύει εργασία τουλάχιστον πέντε (5) μηνών.

 **Β) Εάν η ενδιαφερόμενη είναι αυτοαπασχολούμενη εκτός πρωτογενή τομέα, απαιτούνται:**

 1) Αντίγραφο της Δήλωσης Ενάρξεως Επιτηδεύματος στην Δ.Ο.Υ.

 2) Βεβαίωση ασφαλιστικού φορέα ότι είναι ασφαλισμένη.

 3) Υπεύθυνη Δήλωση περί μη διακοπής της υπαγωγής στον Ασφαλιστικό της Φορέα.

 **Γ) Σε περιπτώσεις εταίρων σε Ο.Ε. ή Ε.Ε.. I.K.E ή ΜΟΝΟΠΡΟΣΩΠΗ ΕΠΕ ή ΕΠΕ απαιτούνται τα παρακάτω δικαιολογητικά:**

 1) Το καταστατικό και τυχόν μεταβολές του.

 2) Πιστοποιητικό περί μη λύσης από το ΓΕΜΗ.

 3) Βεβαίωση ασφαλιστικού φορέα ότι είναι ασφαλισμένη.

 4)Υπεύθυνη Δήλωση περί μη διακοπής της υπαγωγής στον Ασφαλιστικό της Φορέα.

 **Δ) Εάν η ενδιαφερόμενη είναι αυτοαπασχολούμενη στον πρωτογενή τομέα, απαιτείται:**

1) Βεβαίωση ασφαλίσεως από τον Ο.Γ.Α., ότι είναι άμεσα ασφαλισμένη κατά το τελευταίο έτος.

**Ε) Δικαιολογητικά συμμετοχής σε Ενεργητικές Πολιτικές Απασχόλησης (Ε.Π.Α.)**

Επιδότηση Νέων Θέσεων Εργασίας (Ν.Θ.Ε.), Επιχορήγηση Νέων Ελεύθερων Επαγγελματιών (Ν.Ε.Ε.), Προγράμματα Απόκτησης Εργασιακής Εμπειρίας, Προγράμματα Κοινωφελούς Εργασίας, Προγράμματα Επαγγελματικής Κατάρτισης, Προγράμματα εγγυημένης απασχόλησης.

- Βεβαίωση του αρμόδιου φορέα για ένταξη στο Πρόγραμμα, όπου θα αναγράφεται και η χρονική περίοδος συμμετοχής σε αυτό.

**Ζ) Δικαιολογητικά Ανεργίας**

 Εάν η ενδιαφερόμενη είναι άνεργη, απαιτούνται:

1) αντίγραφο Δελτίου Ανεργίας σε ισχύ, που να έχει όμως εκδοθεί πριν την ημερομηνία

δημοσίευσης της παρούσας, και

2) αντίγραφο Βεβαίωσης εξατομικευμένης προσέγγισης από τις Υπηρεσίες του Ο.Α.Ε.Δ.

Σημειώνεται ότι σε περίπτωση που η αιτούσα:

- απολέσει την εργασία της κατά την διάρκεια της πρόσκλησης ή

- είχε απολέσει την εργασία της κατά το τελευταίο δίμηνο πριν την ημερομηνία της πρόσκλησης και δεν είχε εκδώσει κάρτα ανεργίας μέχρι την ημερομηνία δημοσίευσης της πρόσκλησης, τότε θα προσκομίσει μαζί με το Δελτίο Ανεργίας και τα απαραίτητα έγγραφα που αποδεικνύουν την διακοπή της εργασίας, όπως ενδεικτικά καταγγελία σύμβασης, σύμβαση ορισμένου χρόνου κ.λ.π.

**Δικαιολογητικά αναπηρίας**

**Εάν η ενδιαφερόμενη μητέρα (καθώς και η ανάδοχη μητέρα) ανήκει στην ομάδα των ΑμεΑ ή/και ένα από τα τέκνα της ή/και ο σύζυγος,**

1**) με ποσοστό αναπηρίας 35% και άνω για τη μητέρα ή/και για ένα από τα τέκνα της,** απαιτείται Βεβαίωση Υγειονομικής Επιτροπής ή Βεβαίωση από Δημόσιο Νοσοκομείο (με την χρονική διάρκεια ισχύος και το ποσοστό αναπηρίας).

2) **με ποσοστό αναπηρίας 67% και άνω για το σύζυγό της**, απαιτείται Βεβαίωση Υγειονομικής Επιτροπής ή Βεβαίωση από Δημόσιο Νοσοκομείο (με την χρονική διάρκεια ισχύος και το ποσοστό αναπηρίας).

**Προσωρινά αποτελέσματα:**

**Οι αιτούντες μπορούν να δουν την κατάσταση της αίτησης τους- Προσωρινά Αποτελέσματα- σε ειδική εφαρμογή, που θα αναρτηθεί στις 7/9/2015, στην ιστοσελίδα της ΕΕΤΑΑ: paidikoi.eetaa.gr. Η εφαρμογή θα απαιτεί την εισαγωγή ΑΦΜ και του ΑΜΚΑ που αναφέρονται στην αίτηση συμμετοχής του κάθε υποψηφίου.**

**Παράλληλα από την εφαρμογή θα λαμβάνονται οι κωδικοί μητέρας και παιδιού, ώστε οι αιτούντες να μπορούν να δουν τα αποτελέσματα και από τους Προσωρινούς Πινάκες πλήρων και ελλιπών φακέλων δικαιολογητικών που θα αναρτηθούν στην ιστοσελίδα της ΕΕΤΑΑ: paidikoi.eetaa.gr**

 Κατόπιν της σύζευξης, η Ε.Ε.Τ.Α.Α. δύναται, στην περίπτωση που δύο αδέλφια έχουν τοποθετηθεί σε διαφορετικές δομές να τα τοποθετήσει στην ίδια δομή κατά παρέκκλιση της ανωτέρω προβλεπόμενης ποσόστωσης (παρ. 2.3.1.), κατόπιν και της συναίνεσης της δομής.

**Διαδικασία ενστάσεων**

 Ενστάσεις επί των Προσωρινών Πινάκων Κατάταξης και επί των Πινάκων απορριφθεισών μπορούν να υποβληθούν εγγράφως, στους αριθμούς FAX των κατά τόπους γραφείων της Ε.Ε.Τ.Α.Α., ή ηλεκτρονικά μέσω e-mail με σκαναρισμένα έγγραφα εντός τριών (3) εργάσιμων ημερών από την **επομένη** **της ημερομηνίας ανάρτησής τους και σύμφωνα με το** **Υπόδειγμα «Έντυπο Υποβολής Ένστασης»,** που παρουσιάζεται στο Παράρτημα 2 της παρούσας. Σε περίπτωση υποβολής ταχυδρομικώς ή με υπηρεσία ταχυμεταφοράς (courier), η ένσταση υποβάλλεται σε σφραγισμένο φάκελο, στον οποίο εξωτερικά θα πρέπει υποχρεωτικά να αναγράφεται η ένδειξη «ΥΠΟΒΟΛΗ ΕΝΣΤΑΣΗΣ ΓΙΑ ΤΗΝ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΥΛΟΠΟΙΗΣΗ ΤΗΣ ΔΡΑΣΗΣ ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ».

**Ημερομηνίες υποβολής ενστάσεων: 08/09 – 10/9/2015**

 Από τις ενστάσεις που θα υποβληθούν, θα ληφθούν υπόψη μόνον αυτές που έχουν παραληφθεί και πρωτοκολληθεί μέχρι την 10/9/2015 και ώρα 14:00.

Ενστάσεις που θα υποβληθούν με οποιονδήποτε τρόπο μετά την παραπάνω ημερομηνία και ώρα απορρίπτονται ως εκπρόθεσμες.

Προσοχή: Στη διαδικασία των ενστάσεων δεν θα γίνεται αποδεκτή ουδεμία αλλαγή στις επιλεγείσες από τις μητέρες δομές.

**ΟΡΙΣΤΙΚΑ ΑΠΟΤΕΛΕΣΜΑΤΑ:**

**Η ανάρτηση όλων των ανωτέρω Πινάκων (ωφελούμενες, επιλαχούσες) θα γίνει: στην ιστοσελίδα της ΕΕΤΑΑ: www.eetaa.gr στις 13/9/2015.**

***ΤΡΟΠΟΙ ΓΙΑ ΝΑ ΔΕΙΤΕ ΤΑ ΟΡΙΣΤΙΚΑ ΑΠΟΤΕΛΕΣΜΑΤΑ ΔΙΟΤΙ ΔΕΝ ΘΑ ΕΙΝΑΙ ΠΛΕΟΝ ΔΗΜΟΣΙΑ***

**ΠΡΟΣΟΧΗ ΟΙ ΑΙΤΟΥΝΤΕΣ ΜΠΟΡΟΥΝ ΝΑ ΔΟΥΝ ΤΟ ΟΡΙΣΤΙΚΟ ΑΠΟΤΕΛΕΣΜΑ ΤΗΣ ΑΙΤΗΣΗΣ ΤΟΥΣ ΣΤΗΝ ΕΙΔΙΚΗ ΕΦΑΡΜΟΓΗ ΣΤΗΝ ΙΣΤΟΣΕΛΙΔΑ ΤΗΣ ΕΕΤΑΑ:paidikoi.eetaa.gr**

**Η ΕΦΑΡΜΟΓΗ ΘΑ ΑΠΑΙΤΕΙ ΤΗΝ ΕΙΣΑΓΩΓΗ ΤΟΥ ΑΦΜ ΚΑΙ ΤΟΥ ΑΜΚΑ, ΠΟΥ ΑΝΑΦΕΡΟΝΤΑΙ ΣΤΗΝ ΑΙΤΗΣΗ ΣΥΜΜΕΤΟΧΗΣ ΤΟΥ ΚΑΘΕ ΥΠΟΨΗΦΙΟΥ.**

**ΠΑΡΑΛΛΗΛΑ ΑΠΟ ΤΗΝ ΕΦΑΡΜΟΓΗ ΘΑ ΛΑΜΒΑΝΟΝΤΑΙ ΚΩΔΙΚΟΙ ΜΗΤΕΡΑΣ ΚΑΙ ΠΑΙΔΙΟΥ ΩΣΤΕ ΝΑ ΜΠΟΡΟΥΝ ΝΑ ΔΟΥΝ ΤΑ ΑΠΟΤΕΛΕΣΜΑΤΑ ΚΑΙ ΑΠΟ ΤΟΥΣ ΟΡΙΣΤΙΚΟΥΣ ΠΙΝΑΚΕΣ ΚΑΤΑΤΑΞΗΣ ΠΟΥ ΘΑ ΑΝΑΡΤΗΘΟΥΝ ΣΤΗΝ ΙΣΤΟΣΕΛΙΔΑ ΤΗΣ ΕΕΤΑΑ:paidikoi.eetaa.gr**